stanford-oval/wikipedia huggingface dataset:
Pirelli
Moottoriurheilu

Pirelli on ollut mukana rallissa ja rallin MM-sarjassa 1970- ja 1980-luvuilla ja kehitti Lancia Stratosta varten uuden rengastyypin. Muun muassa Subaru World Rally Team ja Ford World Rally Team ovat käyttäneet Pirellin renkaita.
Pirelli on ollut rallin maailmanmestaruussarjan virallinen rengastoimittaja kaudesta 2021 alkaen ja sopimus kattaa kauden 2024. Vuonna 2023 Pirelli ei osallistunut tarjouskilpailuun renkaiden toimittamisesta myöhemmillä kausilla, jonka seurauksena rengastoimittaja tulee vaihtumaan MM-sarjassa kausille 2025-2027. Pirelli toimittaa renkaita edelleen rallin EM-sarjaan, jossa se kilpailee useiden rengasvalmistajien kanssa.
Pirelli on ollut renkaiden toimittaja Formula 1 -sarjassa vuosina 1950–1958, 1981–1986 ja 1989–1991, jolloin sarjassa oli useampia rengastoimittajia.
Pirelli on toiminut Formula 1 -sarjan ainoana rengastoimittajana vuodesta 2011 eteenpäin ja jatkaa myös jaksolla vuodesta 2025 vuoteen 2027, jossa on optio kaudelle 2028. Pirelli toimittaa renkaat myös FIA:n Formula 2 - ja Formula 3 -sarjoihin samalla aikajaksolla. Vuodesta 2024 alkaen Formula 1 -sarjassa käytettävillä renkailla on Forest Stewardship Councilin sertifikaatti.
Moottoriurheilu > Testikuljettajat

| Kausi | Testikuljettajat |
| --- | --- |
2010:  Nick Heidfeld  Romain Grosjean  Pedro de la Rosa
2011:  Pedro de la Rosa  Lucas di Grassi
2012:  Lucas di Grassi  Jaime Alguersuari
2013:  Lucas di Grassi  Jaime Alguersuari
Aiheesta muualla

Wikimedia Commonsissa on kuvia tai muita tiedostoja aiheesta .
Facebook
Twitter
Instagram
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Pirelli
Käännös suomeksi
Pedro Antônio Marchetti Fedalto

Pedro Antônio Marchetti Fedalto
Pedro Antônio Marchetti Fedalto (s. 11. elokuuta 1926) on brasilialainen roomalaiskatolinen arkkipiispa. Hänet vihittiin papiksi 6. joulukuuta 1953 ja nimitettiin Curitiban arkkihiippakunnan vihkipiispaksi sekä Castellum Tatroportuksen titulaaripiispaksi 30. toukokuuta 1966. Piispaksi vihkiminen seurasi 28. elokuuta. Pääkonsekraattorina toimi Sebastiano Baggio, jota avustivat Manoel da Silveira d'Elboux ja Jerônimo Mazzarotto.
Marchetti Fedalto sai 28. joulukuuta 1970 nimityksen Curitiban arkkipiispaksi, ja hänet asetettiin tähän virkaan 28. helmikuuta 1971. Hän jäi eläkkeelle 19. toukokuuta 2004.
Pavone Canavese

| Pavone Canavese |
| --- | --- |

 Pavone Canavese
 Koordinaatit: 45°27′N, 7°51′E 
Valtio:  Italia
Alue:  Piemonte
Metropolikaupunki:  Torino
Korkeus:  262 m
Väkiluku (1.1.2021):  3 680
Aikavyöhyke:  UTC+1
 – Kesäaika:  UTC+2
 
 www.comune.pavone.to.it 
Infobox OKVirheellinen NIMI-arvo: 
Pavone Canavese (piemonteksi Pavon ) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 3 680 asukasta.
Petekia

Petekia on verenpurkauma eli mustelma, joka on pieni (1–3 mm), tarkkarajainen, ihonsisäinen tai limakalvonalainen ja kohoamaton.
Immunologisen trombosytopenian aiheuttamia petekioita.
Suurempia mustelmia kutsutaan ekkymooseiksi ja sairauksia, joihin liittyy ihonsisäistä tai limakalvonalaista verenvuototaipumusta, kutsutaan purppuroiksi.
Petekioiden syihin kuuluvat muun muassa sydämen ja laskimoiden vajaatoiminta ja turvotus (esim. pitkittyneen seisoma-asennon ja kuumuuden provosoimana) sekä verenvuotohäiriöt ja purppurat. Purppuraa aiheuttavat muun muassa eräät infektiot (esim. meningokokkemia, sepsis, influenssa), autoimmuunitaudit (esim. Henoch–Schöleinin purppura, immunologinen trombosytopenia) ja lääkkeet (esim. asetyylisalisyylihappo, tulehduskipulääkkeet, ADP-salpaajat, prokaiinipenisilliini, sulfonamidit, omega-3-rasvahapot).
Peuranvirna

| Peuranvirna |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Suku::  Kurjenherneet Astragalus
Laji::  frigidus
Kaksiosainen nimi
 Astragalus frigidus  (L.) A.Gray 
Katso myös
   Peuranvirna Wikispeciesissä   Peuranvirna Commonsissa 
Infobox OKNimi-testi OK: 
Peuranvirna (Astragalus frigidus) on kurjenherneiden sukuun kuuluva hernekasvilaji.
Ulkonäkö ja koko

Peuranvirna on pystykasvuinen ja kasvaa 10–40 senttimetriä korkeaksi. Sen lehdissä on 3–7 paria leveähköjä, pitkänsoikeita lehdyköitä. Kukintona on lyhyt 5–20-kukkainen terttu. Peuranvirnan kukan teriö on 12–15 millimetriä pitkä ja väriltään vaaleankeltainen. Palot ovat 2–3 cm pitkät, riippuvat ja mustakarvaiset. Verhiö on väriltään punertava ja sen hampaat ovat muodoltaan kolmiomaisia ja ne ovat karvaisia.
Peuranvirna Suomessa

Suomessa peuranvirnaa esiintyy Kuusamossa, Itä- ja Pohjois-Lapissa. Inarin Lapissa eli Inarissa ja Utsjoella se on melko yleinen, muualla harvinainen. Peuranvirnan kasvupaikkoja ovat lehtomaiset metsät ja rantapensaikot. Laji on kalkinsuosija.
Aiheesta muualla

Luontoportti: Peuranvirna (Astragalus frigidus)
Peurankello

| Peurankello |
| --- | --- |
 Peurankello Ruotsissa.
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Kellokasvit Campanulaceae
Suku::  Kellot Campanula
Laji::  glomerata
Kaksiosainen nimi
 Campanula glomerata  L. 
Katso myös
   Peurankello Wikispeciesissä   Peurankello Commonsissa 
Infobox OKNimi-testi OK: 
Peurankello (Campanula glomerata) on monivuotinen, yleinen, 20–70 cm korkeaksi kasvava kellokasvi. Se viihtyy niityillä ja pientareilla. Sen noin 3 cm pitkät, sinipunaiset kukat ovat ryhmittyneet kasvin latvaan mykerömäisesti. Usein myös peurankellon varressa on pieniä, muutaman kukan ryhmiä. Kasvin varsi on sinipunainen, jäykkä ja haaraton. Lehdet ovat paksuja ja sahalaitaisia.
Peurankellon voi helpoiten sekoittaa harvinaisempaan hirvenkelloon (Campanula cervicaria).
Peurankellosta on erotettu useita eri alalajeja sekä jalostettu koristekasveina käytettäviä lajikkeita.
Alalajeja

Campanula glomerata subsp. caucasica
Campanula glomerata subsp. cervicarioides
Campanula glomerata subsp. elliptica
Campanula glomerata subsp. farinosa – nukkapeurankello
Campanula glomerata subsp. glomerata – ahopeurankello
Campanula glomerata subsp. hispida
Campanula glomerata subsp. oblongifolia
Campanula glomerata subsp. oblongifolioides
Campanula glomerata subsp. panjutinii
Campanula glomerata subsp. serotina
Campanula glomerata subsp. speciosa
Campanula glomerata subsp. subcapitata
Campanula glomerata subsp. symphytifolia
Lajikkeita

Campanula glomerata 'Acaulis' – kääpiöpeurankello
Campanula glomerata 'Speciosa' – idänpeurankello
Campanula glomerata 'Superba' – loistopeurankello
Aiheesta muualla

Kasviatlas: Peurankellon (Campanula glomerata) levinneisyys Suomessa.
Pinkka, Lajintuntemuksen oppimisympäristö: Peurankello (Campanula glomerata)
Luontoportti: Peurankello (Campanula glomerata)
Pohjolan kasvien pauloissa: Campanula glomerata – peurankello
ITIS: Campanula glomerata (englanniksi)
United States Department of Agriculture (USDA): Campanula glomerata (englanniksi)
Peuralampi (Viitasaari, Kotvala)

| Peuralampi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°12′44″N, 25°21′00″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen pohjoisosan alue (14.43)
Laskupuro:  Peurapuro Levälampeen 
Järvinumero:  14.437.1.025
Mittaustietoja
Pinnankorkeus:  132,5 m  
Pituus:  220 m  
Leveys:  120 m  
Rantaviiva:  0,535 km  
Pinta-ala:  1,813 ha  
Tilavuus:  0.000025 km³ 
Keskisyvyys:  1,37 m  
Suurin syvyys:  2,2 m  
Saaria:  ei saaria 
 fiPeuralampi 
Peuralampi  on Keski-Suomessa Viitasaarella  Kotvalan lähellä sijaitseva lampi.
Maantietoa

Lampi on 220 metriä pitkä, 120 metriä leveä, ja sen pinta-ala on 1,8 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 24 800 kuutiometriä. Sen keskisyvyys on 1,4 metriä ja suurin syvyys on 2,2 metriä. Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen pohjoisosan alueella (14.43), jonka Komujoen valuma-alueeseen (14.437) se kuuluu. Lammen vedenpinnan korkeus on 132,5 metriä mpy.
Pedro Brito Guimarães

Pedro Brito Guimarães (s. 22. helmikuuta 1954) on brasilialainen roomalaiskatolinen arkkipiispa. Hänet vihittiin papiksi 26. tammikuuta 1986 ja nimitettiin São Raimundo Nonaton hiippakunnan johtoon 17. heinäkuuta 2002. Piispaksi vihkiminen seurasi 14. syyskuuta. Pääkonsekraattorina toimi Augusto Alves da Rocha, jota avustivat Celso José Pinto da Silva ja Cândido Lorenzo González.
20. lokakuuta 2010 Brito Guimarães sai nimityksen Palmasin arkkipiispaksi, jonka virkaan hänet asetettiin 17. joulukuuta.
Peukaloiskapuaja

| Peukaloiskapuaja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Kalliokapuajat Ochetorhynchus
Laji::  ruficaudus
Kaksiosainen nimi
 Ochetorhynchus ruficaudus  (Meyen, 1834) 
Synonyymit
 Upucerthia ruficaudus 
Katso myös
   Peukaloiskapuaja Wikispeciesissä   Peukaloiskapuaja Commonsissa 
Infobox OKNimi-testi OKIUCN-testi OK: 
Peukaloiskapuaja (Ochetorhynchus ruficaudus) on orneeroiden heimoon kuuluva varpuslintu.
Levinneisyys

Peukaloiskapuajaa tavataan Argentiinassa, Chilessä, Boliviassa ja Perussa. Lajia on kuvattu melko yleiseksi, ja se on luokiteltu elinvoimaiseksi.
Piet Kee

Piet Kee
Pieter William "Piet" Kee (30. elokuuta 1927 – 25. toukokuuta 2018) oli alankomaalainen urkuri ja säveltäjä. Hän opiskeli konservatoriossa Amsterdamissa ja nousi maineeseen varsinkin improvisaatiotaidoillaan; hän voitti Haarlemin kansainvälisen improvisointikilpailun perättäisinä vuosina 1953–1955.
Kee työskenteli pitkään urkupedagogina sekä kirkkourkurina Alkmaarissa ja Haarlemissa. Hänen sävellystuotantoonsa kuuluu muun muassa Haarlem Concerto (2005) uruille ja orkesterille.
Petäjälampi (Kihniö)

| Petäjälampi |
| --- | --- |
Valtiot:  Suomi
Maakunnat:  Pirkanmaa
Kunnat:  Kihniö
Koordinaatit:  62°06′21″N, 23°16′38″E
Vesistöalue ja valuma-alueen tietoja
Laskujoki:  oja Vähä Korpijärvelle 
Järvinumero:  35.538.1.019
Mittaustietoja
Pinnankorkeus:  171,1 m 
Rantaviiva:  1,828 km 
Pinta-ala:  0,11225 km² 
 fiPetäjälampi 
Petäjälampi  on Pirkanmaalla Kihniössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Petäjälampi on osa Nerkoonjärven valuma-aluetta.
Maantietoa

Lammen pituus on 800 metriä, leveys 200 metriä ja sen pinta-ala on 11 hehtaaria. Se sijaitsee Petäjänevalla Monganmaiden ja Petäjävuoren välissä. Siihen on yhdistetty kahdeksan suo-ojaa ja sen eteläpäässä sijaitsee Kirjasnevan turvetuotantoalueen reuna turvavälin etäisyydellä. Kaksi suo-ojista virtaa luoteeseen, missä sijaitsee Petäjänevan suo-ojien laskuoja, joka yhtyy kahden kilometrin jälkeen Vähä Korpijärven laskuojaan aivan sen luusuan vieressä. Rantaviivan pituus on 1,8 kilometriä. Rannat ovat suota eikä niille ole rakennettu mitään. Lammelle ei johda tietä.
Piet Gunning

| Mitalit> Maa:   Alankomaat.Miesten maahockey. Olympialaiset  | Mitalit> Maa:   Alankomaat.Miesten maahockey. Olympialaiset  | Mitalit> Maa:   Alankomaat.Miesten maahockey. Olympialaiset  | Maa:   Alankomaat> Miesten maahockey. |
| --- | --- | --- | --- |
|  Pronssia | Berliini 1936 | joukkuekilpailu |  |
Pieter Adriaan "Piet" Gunning (5. heinäkuuta 1913 Hoogkerk – 23. toukokuuta 1967 Bloemendaal) oli alankomaalainen maahockeypelaaja. Hän kilpaili vuoden 1936 kesäolympialaisissa Berliinissä ja kuului siellä lajissa pronssia saaneeseen joukkueeseen.
Perejaslav-H’melnytskyin piiri

| Perejaslav-H’melnytskyin piiri Переяслав-Хмельницький район, Переяслав-Хмельницкий район |
| --- | --- |
 Piiri Kiovan alueen kartalla.
 Lippu:  Vaakuna
Valtio:  Ukraina
Alue:  Kiovan alue
Perustettu:  14.3.1944
Lakkautettu:  7/2020 (liitettiin osaksi Boryspilin piiriä)
Hallinto:  
 – hallinnollinen keskus:  Perejaslav (27 548 as.)
Pinta-ala  ():  1 470,0 km²
Väkiluku (2017 (arvio)):  28 096
 
pereyaslav-rda.gov.ua
Perejaslav-H’melnytskyin piiri (ukr. Переяслав-Хмельницький район, Perejaslav-H’melnytskyi rajon; ven. Переяслав-Хмельницкий район, Perejaslav-Hmelnitski raion) oli yksi Ukrainan Kiovan alueen hallinnollisista piireistä.  Se sijaitsee noin 60–110 kilometriä Kiovasta kaakkoon. Piirin väestö asuu maaseudulla; väkiluvuksi arvioitiin 28 096 (1.1.2017). Piirin hallintokeskus on Perejaslav (27 548 as., 2017), joka ei kuitenkaan kuulunut piiriin. Heinäkuun 2020 aluehallinnollisessa uudistuksessa Perejaslav-H’melnytskyin piiri ja Perejaslavin kaupunki siirtyivät osaksi Boryspilin piiriä.
Pyhän Yrjön kirkko Perejaslav-H’melnytskyin piirin Andrušin kylässä.
Ruhtinas Hortšakovin metsästästysmaja Perejaslav-H’melnytskyin piirissä.
Aiheesta muualla

Kuvia tai muita tiedostoja aiheesta Perejaslav-H’melnytskyin piiri Wikimedia Commonsissa
Peuramaa

Peuramaa (ruots. Hjortlandet) on kylä Kirkkonummella. Se sijaitsee 30 kilometriä Helsingistä länteen. Peuramaalla sijaitsee monitoimikeskus, johon kuuluvat laskettelukeskus Peuramaa Ski, golfkeskus Peuramaa Golf sekä hevostilat Peuramaa Horse.
Peuramaa Ski

Peuramaa Ski on yksi Uudenmaan suosituimmista laskettelukohteista. Peuramaa Skin tärkein kohderyhmä on lapsiperheet. Siellä sijaitsee muun muassa Suomen pisin mattohissi. Rinteitä on neljä: leveä päärinne, jyrkkä kisarinne, leppoisa aurinkorinne sekä taitajille viettävä keskirinne. Peuramaa Skillä on vuokraamo, josta voi vuokrata talviurheiluvälineitä. Vuokraamossa on myös kamapörssi, huolto, testikeskus ja skishop.
Peuramaa Skissä on myös hiihtokoulu, joka on suunnattu lapsille. Se sisältää lasten alkeis- ja jatkokurssit sekä suksilla että lumilaudalla. Se tarjoaa myös yksityistunteja.
Peuramaa Skin rinneravintola sijaitsee laskettelurinteiden alapuolella. Rinneravintolassa on myös erillinen kabinettitila, jota voi varata erilaisiin tilaisuuksiin.
Peuramaa Golf

Peuramaa Golf Hjortlandet (PGH) sijaitsee laskettelukeskuksen läheisyydessä. Se sisältää kolme eri kenttää: 18-reikäiset kentät Porkkala ja Vanha Peura sekä par 3 -kenttä Pikku Peura.
Peuramaa Golfiin kuuluu myös harjoittelualueet, kurssit ja opetukset, talviharjoittelut, taukokioski sekä Ravintola Peura.
Peuramaa Horse

Peuramaa Horse on hevostila, joka sijaitsee laskettelukeskuksen ja golfin välissä. Peuramaa Horse sisältää monia erilaisia palveluja, muun muassa hevosten koulutusta, ratsastustunteja ja hevosen kuntoutusta. Peuramaa Horsen alueella voi järjestää erityyppisiä tilaisuuksia, siellä on muun muassa kabinetti- ja kokoustila.
Vuonna 2008 Peuramaa Horse -tiloilla kuvattiin Tallitähdet-televisiosarjaa, joka esitettiin syksyllä 2008 Yle TV2 -kanavalla.
Muuta

Peuramaan alueella sijaitsee Ilmetton-niminen pieni järvi.
Peuramaa Skin päärinne.
Peuramaa Golfin kentät Porkkala sekä Vanha Peura ilmasta kuvattuna.
Pantanal

Pantanal
Pantanal on maailman suurimpiin kuuluva  kosteikkoalue Paraguayjoen lähdealueella Brasilian lounaisosassa, josta se ulottuu osaksi myös Bolivian ja Paraguayn puolelle. Sen pinta-ala vaihtelee vuodenajan mukaan 140 000 km² – 210 000 km². Yli puolet alueesta on Brasiliassa.
Maantiede ja ilmasto

Pantanalissa on kaksi vuodenaikaa, kuiva kausi ja sadekausi. Kuiva kausi on loka-marraskuussa ja koko muun osan vuodesta Pantanal on vetistä tulvasavannia.
Luonto

Pantanalissa kukoistaa runsaslajinen linnusto ja kalasto, ja se on eräs maailman rikkaimmista elinympäristöistä. Alueella asuu 650 lintulajia, 260 kalalajia ja erilaisia liskoja, käärmeitä sekä nisäkkäitä. Pantanalin halki virtaava Pixaim-joki tunnetaan piraijoistaan.
Uhat ja suojelu

Eläimistöä uhkaa salametsästys ja ryöstökalastus.
Pantanalin Brasilian-puoleisista osista muodostettu Pantanalin suojelualue on Unescon maailmanperintökohde vuodesta 2000.
Aiheesta muualla

Kuvia tai muita tiedostoja aiheesta Pantanal Wikimedia Commonsissa
Peter Hains

Peter Hains voi tarkoittaa seuraavia:
Peter Conover Hains (1840–1921), yhdysvaltalainen kenraalimajuri
Peter Conover Hains II, yhdysvaltalainen upseeri ja henkirikollinen
Peter Conover Hains III (1901–1998), yhdysvaltalainen kenraalimajuri ja olympiaurheilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Peter Hains”, voi hakea sivunnimihaulla, laajalla sivunnimihaulla tai tekstihaulla.
Peremohan metroasema

| Peremoha |
| --- | --- |

 Harkovan metro 
Perustiedot
Metrolinjat:  Oleksijivska-linja
Sijainti:  50°3′36″N, 36°12′5″E
Paikkakunta:  Harkova, Ukraina
Avattu:  25. elokuuta 2016
Rakenne
Tyyppi:  tunneliasema
Peremoha (ukr. Перемога, ven. Победа, Pobeda) on Harkovan metron Oleksijivska-linjan pohjoinen pääteasema. Sen eteläpuolella on Oleksijivskan metroasema. Aseman avajaiset pidettiin 19. elokuuta 2016, mutta se avattiin matkustajaliikenteelle vasta 25. elokuuta 2016.
Galleria

Sisäänkäynti asemalle.
Ukrainan presidentti Petro Porošenko aseman avajaisissa 19. elokuuta 2016.
Asemalaituria.
Aseman nimi tyyliteltynä.
Pelinrakentajan säkitys

Kuvassa pelinrakentaja yllätetään ja tapahtuu säkitys.
Pelinrakentajan säkitys (engl. Sack) tarkoittaa Amerikkalaisessa jalkapallossa tilannetta, jossa puolustaja onnistuu taklaamaan hyökkäävän joukkueen pelinrakentajan aloitusviivan takapuolella.
Puolustuksen linjamiesten (DT/DE) ja myös tukimiesten (LB) tehtävänä on päästä hyökkäyksen linjan läpi häiritsemään pelinrakentajaa ja taklaamaan eli säkittämään (sack) hänet.  Säkitys estää hyökkäyksen heittopelin. Puolustuksen linjan tulee olla tarpeeksi vahvoja, mutta myös tarpeeksi nopeita ehtiäkseen kiertää linjan ja häiritsemään pelinrakentajaa. Strip sack on puolustuksen erityinen ansio ja tarkoittaa sitä, että pelinrakentaja rähmää (fumble) pallon ja menettää sen vastustajalle. Tällöin pelin suunta vaihtuu ja puolustava joukkue vaihtaa kentälle hyökkäyskokoonpanon.
Säkitys tilanne alkaa usein puolustuksen painostuksesta, jolloin heittopeliin tulee painetta ja pelinrakentaja ei löydä oikeaa pallon vastaanottajaa. Pelinrakentaja yrittää viimeiseen saakka välttää säkitystä ja siten pakottaa kiirehtimään ratkaisua. Puolustus voi tehdä säkityksellä myös pisteitä. Oma maali syntyy pallonkantaja esim pelinrakentaja taklataan omalla maalialueella.
Sadan säkityksen rajapyykin saavuttaneista pelaajista NFL pelaajista n 2/3 osaa pelasivat linjamiehinä (DE/DT) ja loput tukimiehinä (LB). Noin 15% heistä pelaa tai pelasi useampaa pelipaikkaa vaihdellen tukimiehestä linjaan tai päinvastoin.
Porin rautatieasema

Asemalaiturin puoleinen sisäänkäynti.
Porin rautatieasema (lyh. Pri, ruots. Björneborgs järnvägsstation) sijaitsee Porin ydinkeskustan etelälaidalla Riihikedon kaupunginosassa. Se on Tampere–Pori-radan matkustajaliikenteen päätepiste, jonka lisäksi aseman kautta on tavaraliikennettä Mäntyluotoon ja Aittaluotoon. Rautatieaseman edustalla sijaitsee vuonna 2017 käyttöön otettu Porin matkakeskus, joka on kaupungin linja-autoliikenteen solmukohta.
Arkkitehti Thure Hellströmin suunnittelema asemarakennus valmistui vuonna 1937. Se on Riihimäen ja Kuopion rautatieasemien ohella Suomen ainoita funktionalismia edustavia asemarakennuksia. Rautatieasema ympäristöineen on osa Porin kansallista kaupunkipuistoa. Ratapihan alitse kulkee kevyelle liikenteelle tarkoitettu Porttaalitunneli, joka yhdistää kaupungin keskustan ja Tiilimäen kaupunginosan.
Matkustajaliikenne

Porista on suora Pendolino- tai InterCity-yhteys Tampereelle ja Helsinkiin. Vuorokaudessa liikennöidään 17–19 junavuoroa. Määrää lisättiin viimeksi elokuussa 2018, jolloin Porin ja Tampereen välille tuli kaksi uutta arkivuoroa. Lipunmyynti Porissa lakkautettiin 2. elokuuta 2014, ja siitä lähtien asemalla on ollut ainoastaan lippuautomaatti.
Porin rautatieasemalla on kaksi laituriraidetta, joista kulku raiteelle 2 tapahtuu Porttaalitunnelin kautta. Lähes kaikki matkustajajunat käyttävät raidetta 1, lukuun ottamatta kolmea junaa, jotka käyttävät raidetta 2.
Historia > Liikenne

Porin rautatieliikenne alkoi Tampereen radan valmistuessa vuonna 1895. Neljä vuotta myöhemmin otettiin käyttöön Mäntyluodon satamaan ulottunut 21 kilometrin pituinen jatko-osuus. Vuonna 1929 aloitettiin sataman ja teollisuuden tarpeita palvelleen Haapamäen radan rakentaminen. Ensimmäinen osuus Porin ja Niinisalon välille valmistui 1933, ja koko rata avattiin liikenteelle 1938.
Henkilöliikenne Porista Mäntyluodon asemalle lopetettiin 1953, mutta sitä kokeiltiin kiskobusseilla vielä vuonna 1975. Haapamäen radan henkilöliikenne lakkautettiin 1981, ja neljän vuoden kuluttua lähes koko rataosuus suljettiin liikenteeltä. Porin ja Ruosniemen seisakkeen välinen 8,6 kilometrin pituinen rataosuus oli teollisuuden käytössä joulukuuhun 2015 saakka, jonka jälkeen liikennöinti on jatkunut enää Aittaluodon seisakkeelle.
Historia > Asemat

Porin ensimmäinen rautatieasema valmistui keskustan länsilaidalle vuonna 1895. Länsipuiston päässä sijainnut asemarakennus tuhoutui sisällissodan aikana huhtikuussa 1918 punaisten sytyttäessä sen tuleen Porista vetäytyessään. Rautatiehallituksen palveluksessa olleen arkkitehti Thure Hellströmin suunnittelema uusi asemarakennus valmistui samalle paikalle 1919.
Kaupungin kasvaessa asema-alue kävi nopeasti ahtaaksi, ja kun päätös Haapamäen radasta tehtiin, päätettiin samalla rakentaa moderni rautatieasema keskustan etelälaidalle. Ratapiha valmistui vuosina 1929–1933, ja Thure Hellströmin suunnittelema asemarakennus otettiin käyttöön 1937. Vuotta myöhemmin sen viereen rakennettiin myös tavara-asema. Vanha rautatieasema muutettiin asunnoiksi, mutta ratapiha säilyi tavaraliikenteen käytössä aina 1980-luvulle saakka.
Asemarakennus > Arkkitehtuuri

Asema suunniteltiin Rautatiehallituksessa, jossa sen piirustukset hyväksyi Thure Hellström. Joitakin detaljikuvia on merkitty myös arkkitehti Jarl Ungernin nimiin. Asemarakennuksessa on funktionalismin ohella vaikutteita myös klassismista. Se muodostuu korkeasta keskiosasta sekä kahdesta yksikerroksisesta siivestä. Odotushallin käsittävä keskiosa on radan puolelta kaksikerroksinen. Toisen kerroksen tilat ovat palvelleet toimistoina sekä henkilökunnan tiloina. Luoteissiivessä toimi pitkään asemaravintola ja toisessa päädyssä olivat muun muassa matkatavaroiden säilytystilat. Lipunmyynti, postitoimisto ja lennätin sijaitsivat odotushallin radanpuoleisella seinustalla. Pääsisäänkäynnin puolella oli kolme kioskia, joista yksi oli varattu Rautatiekirjakaupalle.
Asemarakennuksen julkisivu on rapattua tiiltä. Ulko-ovet valmistettiin tammesta, mutta osa niistä on myöhemmin vaihdettu teräsoviksi. Asemahallin penkit ovat edelleen alkuperäiset. Ne on valmistettu saman mallin mukaisesti kuin Kuopion rautatieasemalla. Seitsemän metriä korkean odotushallin lattia on päällystetty ranskalaisesta Duromit-massasta valmistetuilla laatoilla. Myös sisäänkäyntejä suojaavien katosten valaisimet ovat edelleen alkuperäisen malliset.